Super oplevelse - kan varmt anbefales!
Ferielejligheden er virkelig i høj kvalitet og i overensstemmelse med beskrivelsen. Der er A/C i soveværelser of stue og det fungerer perfekt. Lejligheden er 1 af 4 ferielejligheder og deler pool mv. Der er endvidere en lille ubetjent poolbar, hvor man kan tage sodavand, øl og vin mod betaling (afregnes ved afrejse). Man er på ingen måde generet af naboer eller lignende. Værterne gør alt for at gøre ferien perfekt - vi fik leveret morgenbrød hver morgen, og så at andre fik lavet English Breakfast eller middag. Dette koster ekstra, men til en ganske rimelig pris. Vi grillede selv flere aftener, hvilket også er muligt.
Selve nabolaget er meget stille og der er en fin udsigt over havet - dog er der 200 - 300 m. til kysten. Der er bjerggeder i området, som dagligt blev ledt forbi lejlighederne (udenfor hegnet naturligvis) - det var super idyllisk.
Den nærmeste strand har sten og vi tog derfor daglig bilen og kørte 30 km. vest (25 min.), til en perfekt sandstrand, med liggestole og rigeligt med plads.
Vil mene at det er et must at have bil. Da huset ligger på toppen af en stejl bakke (og med stejl mener jeg stejl), så er cyklerne ikke til meget gavn.
Vi kunne sagtens se os komme tilbage herti.